El festival d'art urbà Més Que Murs rep 56 propostes d'artistes per participar en l'edició de 2021
03 de juny 2021

El Festival d'Art Urbà Més Que Murs, organitzat per l'Ajuntament de Sagunt a través del departament de Joventut i Infància, el qual s'emmarca dins del programa Cultural Jove de la regidoria, rep més de mig centenar de propostes per part d'artistes.

  

Els artistes urbans han enviat el seu portfoli i currículum per a participar en la VI edició del festival. Són artistes de procedència diversa, d'Espanya, concretament de València i Barcelona, però també d'altres països com l'Argentina, l'Uruguai, Alemanya o Colòmbia. Quant a estils pictòrics, també trobem propostes molt variades, des d'il·lustració, grafiti, retrats, realisme i motius geomètrics, entre molts altres.

  

A principi del mes de maig es va obrir una crida a través de xarxes socials perquè qualsevol artista interessat o interessada poguera presentar-se, el termini del qual va finalitzar el 31 de maig. A cada artista seleccionat/a se li assignarà un mur o espai per a fer el seu treball, del qual presentarà un esbós en el termini de 15 dies després de comunicar-li la seua selecció i rebrà un caixet d'entre 700€ i 1.500€, depenent de les dimensions i dificultat tècnica de l'emplaçament de l'obra que se li propose.

  

A partir d'este moment, se seleccionaran artistes per a alguns dels murs de la present edició del festival, que tindrà lloc en diferents espais de la ciutat a partir de setembre de 2021.

  

  

​![Imagen sin texto alternativo.](/media/wvdhfhjl/logo-mqm-ladrillo.png)

  
  
  

*   [](http://www.facebook.com/sharer.php?u=https://aytosagunto.es/va/actualitat/el-festival-d-art-urba-mes-que-murs-rep-56-propostes-d-artistes-per-participar-en-l-edicio-de-2021/ "Facebook")
*   [](http://twitter.com/share?url=https://aytosagunto.es/va/actualitat/el-festival-d-art-urba-mes-que-murs-rep-56-propostes-d-artistes-per-participar-en-l-edicio-de-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-d-art-urba-mes-que-murs-rep-56-propostes-d-artistes-per-participar-en-l-edicio-de-2021/ "Linked In")
*   [](mailto:?body=https://aytosagunto.es/va/actualitat/el-festival-d-art-urba-mes-que-murs-rep-56-propostes-d-artistes-per-participar-en-l-edicio-de-2021/)